smcproject/ml-wiki-sentences huggingface dataset:
മണ്ണിൽ അമോണിയം അയോൺ പുറത്തുവിടുകയും ചെറിയ അളവിൽ ആസിഡ് രൂപപ്പെടുകയും മണ്ണിന്റെ പി.എച്ച് ബാലൻസ് കുറയ്ക്കുകയും സസ്യങ്ങളുടെ വളർച്ചയ്ക്ക് ആവശ്യമായ നൈട്രജൻ നൽകുകയും ചെയ്യുന്നു.
അമോണിയം സൾഫേറ്റിന്റെ ഉപയോഗത്തിലെ പ്രധാന പോരായ്മ അമോണിയം നൈട്രേറ്റുമായി താരതമ്യപ്പെടുത്തുമ്പോൾ കുറഞ്ഞ തോതിലാണ് നൈട്രജൻ അടങ്ങിയിട്ടുള്ളത്.
ഇത് ഗതാഗത ചെലവ് ഉയർത്തുന്നു.
അമോദ് ഗുപ്ത
ഒരു നേത്രരോഗവിദഗ്ദ്ധനും ചണ്ഡിഗഡിലെ പി‌ജി‌ഐ‌എമ്മറിലെ അഡ്വാൻസ്ഡ് ഐ സെന്ററിലെ ഡീൻ-ഉം ആണ് ഡോ. അമോദ് ഗുപ്ത .
നാഷണൽ അക്കാദമി ഓഫ് മെഡിക്കൽ സയൻസസിലെ തിരഞ്ഞെടുക്കപ്പെട്ട ഫെലോ ആയ അദ്ദേഹത്തിന്, 2014 ൽ ഇന്ത്യയിലെ നാലാമത്തെ വലിയ സിവിലിയൻ ബഹുമതിയായ പത്മശ്രീ ലഭിച്ചു റൊത്തക്ക് മെഡിക്കൽ കോളേജിൽ നിന്ന് ബിരുദം നേടിയ അദ്ദേഹം PGIMER, ചണ്ഡിഗഡിൽ നിന്ന് ബിരുദാനന്തര ബിരുദം നേടി.
അമോദ് ഗുപ്ത സമർത്ഥനായ ഒരു അദ്ധ്യാപകനും 1989 മുതൽ പി‌ജി‌ഐ ചണ്ഡിഗഡിലെ ഒഫ്താൽമോളജി വിഭാഗത്തിന്റെ തലവനും ആണ്.
ഗവേഷണ പ്രബന്ധങ്ങൾ Intraocular tuberculosis—an update Pattern of uveitis in a referral eye clinic in north India Presumed tubercular serpiginouslike choroiditis: clinical presentations and management Fibrin glue versus N-butyl-2-cyanoacrylate in corneal perforations Retinopathy of prematurity in Asian Indian babies weighing greater than 1250 grams at birth: ten year data from a tertiary care center in a developing country Lipid-lowering drug atorvastatin as an adjunct in the management of diabetic macular edema അവലംബം പുറത്തേക്കുള്ള കണ്ണികൾ https://www.aao.org/2020-year-of-the-eye/unsung-hero/amod-gupta
ആയില്യൻ ഇംഗ്ലീഷ് വിലാസം https://ml.wikipedia.org/wiki/Hydra_(Constellation)
ആധുനിക നക്ഷത്രരാശികളിൽ ഏറ്റവും വലുതാണ്‌ ആയില്യൻ (Hydra).
ഖഗോളമധ്യരേഖ ഇതിലൂടെ കടന്നുപോകുന്നു.
ഇതിന്‌ ഒരു സർപ്പത്തിന്റെ ആകൃതി കല്പിക്കപ്പെടുന്നു.
1303 ചതുരശ്ര ഡിഗ്രി വിസ്തീർണ്ണമുണ്ട് ഇതിന്.
കൂടാതെ 100 ഡിഗ്രിയിൽ കൂടുതൽ നീളവുമുണ്ട്.
അതിന്റെ തെക്കേ അറ്റം തുലാം , സെന്റോറസ് എന്നിവയുടെ അതിർത്തികളും അതിന്റെ വടക്കേ അറ്റം കർക്കടകത്തിന്റെ അതിർത്തിയുമാണ്.
രണ്ടാം നൂറ്റാണ്ടിൽ ജീവിച്ചിരുന്ന പ്രസിദ്ധ ജ്യോതിശാസ്ത്രജ്ഞനായ ടോളമി പട്ടികപ്പെടുത്തിയ 48 നക്ഷത്രസമൂഹങ്ങളിൽ ഇത് ഉൾപ്പെടുത്തിയിട്ടുണ്ട്.
ജലസർപ്പത്തെയാണ് ഇത് പ്രതിനിധീകരിക്കുന്നത്.
പുരാതന ബാബിലോണിയൻ നക്ഷത്രവിവരണരേഖയായ മുൽ.
ആപിനിൽ നിന്നാണ് ആധുനിക നക്ഷത്രഗണങ്ങളുടെ കൂട്ടത്തിലേക്ക് ആയില്യൻ രാശിയെ ഉൾപ്പെടുത്തിയിരിക്കുന്നത്.
ഗ്രീക്ക് ഇതിഹാസങ്ങളിൽ ഇത് ഹൈഡ്ര എന്ന ജലസർപ്പമാണ്.
ഇത് ബാബിലോണിയൻ രേഖകളിലെ  സർപ്പത്തെ അടിസ്ഥാനമാക്കിയുള്ള രണ്ട് നക്ഷത്രരാശികളിൽ ഒന്നാണ്.
മറ്റൊന്ന് ആധുനിക രാശികളിൽ ഉൾപ്പെടുത്തിയിട്ടുള്ള സർപ്പമണ്ഡലമാണ് .
ആയില്യന്റെ ആകൃതി വളഞ്ഞുപുളഞ്ഞു കിടക്കുന്ന പാമ്പിനോട് സാമ്യമുള്ളതാണ്.
അപ്പോളോ ദേവൻ വെള്ളമെടുക്കാനായി പറഞ്ഞുവിട്ട കാക്കയുമായി ബന്ധപ്പെടുത്തിയുള്ള ഒരു കഥ ഗ്രീസ്സിൽ പ്രചാരത്തിലുണ്ട്.
കപ്പുമായി വെള്ളമെടുക്കാൻ പോയ കാക്ക അത്തിപ്പഴം പെറുക്കി നടക്കുകയും വെള്ളമില്ലാതെ തിരിച്ചു വന്ന് ഒരു ജലസർപ്പം വെള്ളമെടുക്കന്നതിൽ നിന്ന് തന്നെ തടഞ്ഞു എന്ന് അപ്പോളോയോട് പറയുകയും ചെയ്തു.
ഇത് നുണയാണെന്ന് കണ്ടെത്തിയ അപ്പോളോ കാക്കയെയും കപ്പിനെയും ( ചഷകം ) ആകാശത്തു പ്രതിഷ്ഠിക്കുകയും ചെയ്തു.
ഇവയോടൊപ്പം ആകാശത്തുള്ള ജലസർപ്പം കാക്കയെ ഒരിക്കലും വെള്ളം കുടിക്കാതെ തടയുകയും ചെയ്യുന്നു.
മറ്റൊരു കഥയിൽ നിരവധി തലകളുള്ള ലേർണിയൻ ഹൈഡ്ര എന്ന ജലരാക്ഷസനെ ഹെർക്കുലീസ് കൊല്ലുന്നതായാണ് പറയുന്നത്.
ഐതിഹ്യം അനുസരിച്ച്, ഹൈഡ്രയുടെ തലകളിലൊന്ന് മുറിച്ചാൽ അതിന്റെ സ്ഥാനത്ത് രണ്ടെണ്ണം പുതുതായി ഉണ്ടാവും.
ഹെർക്കുലീസിന്റെ അനന്തരവൻ, ഇയോലസ്, ഹെർക്കുലീസ് സർപ്പത്തിന്റെ തല അറുത്തിടുമ്പോൾ ഉടൻ തന്നെ ഒരു പന്തം ഉപയോഗിച്ച് കഴുത്ത് കരിയിച്ചു കളഞ്ഞ് അത് വളരുന്നതിൽ നിന്ന് തടയുകയും അങ്ങനെ ഹൈഡ്രയെ പൂർണ്ണമായി ഇല്ലാതാക്കാൻ ഹെർക്കുലീസിനെ പ്രാപ്തനാക്കുകയും ചെയ്തു.
വളരെ വലിയ നക്ഷത്രരാശിയായിരുന്നിട്ടും ആയില്യനിൽ തിളക്കമുള്ള ഒരു നക്ഷത്രം മാത്രമേ അടങ്ങിയിട്ടുള്ളൂ.
ആൽഫാർഡ് എന്ന ആൽഫ ഹൈഡ്രേ.
ഭൂമിയിൽ നിന്ന് 177 പ്രകാശവർഷം അകലെയുള്ള ഈ ഓറഞ്ച് ഭീമന്റെ കാന്തിമാനം 2.0 ആണ്.
ആൽഫാർഡ് എന്ന പേരിന്റെ അർത്ഥം "ഏകാന്തമായത്" എന്നാണ്.
ഭൂമിയിൽ നിന്ന് 365 പ്രകാശവർഷം അകലെയുള്ള ഒരു നീല നക്ഷത്രമാണ് ബീറ്റ ഹൈഡ്രേ.
ഇതിന്റെ കാന്തിമാനം 4.3 ആണ്.
3.0 കാന്തിമാനമുള്ള മഞ്ഞ ഭീമനായ ഗാമാ ഹൈഡ്രേ ഭൂമിയിൽ നിന്ന് 132 പ്രകാശവർഷം അകലെയാണുള്ളത്.
എപ്സിലോൺ ഹൈഡ്രേ എന്ന ഒരു ദ്വന്ദ്വനക്ഷത്രം ആയില്യന് ഉണ്ട്.
ഇതിന് ഒരു പരിക്രമണം പൂർത്തിയാക്കാൻ 1000 വർഷങ്ങൾ വേണം.
ഭൂമിയിൽ നിന്ന് 135 പ്രകാശവർഷം അകലെയാണ് ഇത് സ്ഥിതി ചെയ്യുന്നത്.
3.4 കാന്തിമാനമുള്ള മഞ്ഞ നിറത്തിലുള്ള പ്രാഥമിക നക്ഷത്രവും 6.7 കാന്തിമാനമുള്ള നീല നിറത്തിലുള്ള ദ്വിദീയ നക്ഷത്രവുമാണ് ഇതിലുള്ളത്.
ആയില്യനിൽ നിരവധി മങ്ങിയ ഇരട്ട നക്ഷത്രങ്ങളും ദ്വന്ദ്വനക്ഷത്രങ്ങളും ഉണ്ട്.
ബൈനോക്കുലറുകളിലൂടെ രണ്ട് നക്ഷത്രങ്ങളും ചെറിയ അമച്വർ ദൂരദർശിനികളിൽ മൂന്നെണ്ണവും ദൃശ്യമാകുന്ന ഒരു ട്രിപ്പിൾ നക്ഷത്രമാണ് 27 ഹൈഡ്രേ.
ഭൂമിയിൽ നിന്ന് 244 പ്രകാശവർഷം അകലെ സ്ഥിതി ചെയ്യുന്ന 4.8 കാന്തിമാനമുള്ള ഒരു വെളുത്ത നക്ഷത്രമാണ് പ്രാഥമികം.
ദ്വിതീയ നക്ഷത്രം ഒരു ദ്വന്ദ്വനക്ഷത്രമാണ്.
ഇത് കാന്തിമാനം 7 ഉം കാന്തിമാനം 11ഉം ഉള്ള രണ്ട് നക്ഷത്രങ്ങൾ ചേർന്നതാണ്.
ഇത് ഭൂമിയിൽ നിന്ന് 202 പ്രകാശവർഷം അകലെയാണുള്ളത്.
ഭൂമിയിൽ നിന്ന് 99 പ്രകാശവർഷം അകലെയുള്ള ഒരു ദ്വന്ദ്വ നക്ഷത്രമാണ് 54 ഹൈഡ്രേ.
ചെറിയ അമച്വർ ദൂരദർശിനികളിലൂടെ തന്നെ വേർതിരിച്ചു കാണാം.
പ്രാഥമിക നക്ഷത്രം 5.3 കാന്തിമാനമുള്ള മഞ്ഞ നക്ഷത്രവും ദ്വിതീയ നക്ഷത്രം 7.4 കാന്തിമാനമുള്ള പർപ്പിൾ നക്ഷത്രവുമാണ്.
5.8, 5.9 കാന്തിമാനങ്ങളുള്ള ഒരു ജോടി നക്ഷത്രങ്ങളാണ് N ഹൈഡ്രേ (N Hya).
സ്‌ട്രൂവ് 1270ഉം (Σ1270) ഒരു ജോടി നക്ഷത്രങ്ങൾ ഉൾക്കൊള്ളുന്നു, അവയുടെ കാന്തിമാനം 6.4, 7.4 എന്നിങ്ങനെയാണ്.
ആയില്യനും ചുറ്റുമുള്ള നക്ഷത്രസമൂഹങ്ങളും.
യുറേനിയയുടെ കണ്ണാടിയിൽ നിന്ന് (1825).
ഹൈഡ്രയിൽ അറിയപ്പെടുന്ന മറ്റൊരു പ്രധാന നക്ഷത്രം സിഗ്മ ഹൈഡ്രേ (σ ഹൈഡ്രേ) ആണ്.
ഇതിന് മിൻചിർ എന്ന ഒരു പേരുമുണ്ട്.
അറബിയിൽ പാമ്പിന്റെ മൂക്ക് എന്നാണ് ഈ പേരിന്റെ അർത്ഥം.
ഇതിന്റെ കാന്തിമാനം 4.54 ആണ്.
പാമ്പിന്റെ തലയാണ് ഇന്ത്യൻ ജ്യോതിശാസ്ത്രത്തിലെ ചന്ദ്ര രാശിയായ ആയില്യം.
സംസ്കൃതത്തിൽ ആശ്ലേഷം.
അന്താരാഷ്ട്ര ജ്യോതിശാസ്ത്ര യൂണിയൻ 2018 ജൂൺ 1 മുതൽ എപ്സിലോൺ ഹൈഡ്രയ്ക്ക് ആശ്ലേഷ എന്ന പേര് നൽകി.
നിരവധി ചരനക്ഷത്രങ്ങളുടെ ആസ്ഥാനം കൂടിയാണ് ആയില്യൻ.
ഭൂമിയിൽ നിന്ന് 2000 പ്രകാശവർഷം അകലെയുള്ള ഒരു മിറ വേരിയബിൾ നക്ഷത്രമാണ് R ഹൈഡ്രേ.
പരമാവധി 3.5 കാന്തിമാനമുള്ള ഏറ്റവും തിളക്കമുള്ള മിറ വേരിയബിളുകളിൽ ഒന്നാണിത്.
ഇതിന്റെ കുറഞ്ഞ കാന്തിമാനം 10 ആണ്.
390 ദിവസം കൊണ്ട് ഒരു ആവൃത്തി പൂർത്തിയാക്കുന്നു.
ഭൂമിയിൽ നിന്ന് 20,000 പ്രകാശവർഷം അകലെയുള്ള അസാധാരണമായ തിളക്കമുള്ള ചുവന്ന ചരനക്ഷത്രമാണ് വി ഹൈഡ്രേ.
ഇതിന്റെ കാന്തിമാനം 9.0 മുതൽ 6.6 വരെ വ്യത്യാസപ്പെടുന്നു.
ഭൂമിയിൽ നിന്ന് 528 പ്രകാശവർഷം അകലെയുള്ള കടും ചുവപ്പ് നിറമുള്ള ഒരു സെമി-റെഗുലർ വേരിയബിൾ നക്ഷത്രമാണ് യു ഹൈഡ്രേ.
ഇതിന് ഏറ്റവും കുറഞ്ഞ കാന്തിമാനം 6.6 ഉം കൂടിയ കാന്തിമാനം 4.2 ഉം ആണ്.
115 ദിവസം കൊണ്ട് ഒരു ആവൃത്തി പൂർത്തിയാക്കുന്നു.
സൗരയൂഥത്തിൽ നിന്ന് 31 പ്രകാശവർഷം മാത്രം അകലെയുള്ള എം-ടൈപ്പ് മുഖ്യധാരാ നക്ഷത്രമായ ജിജെ 357 ആയില്യനിൽ ഉള്ളതാണ്.
ഈ നക്ഷത്രത്തിന് അതിന്റെ പരിക്രമണപഥത്തിൽ സ്ഥിരീകരിച്ച മൂന്ന് സൗരയൂഥേതര ഗ്രഹങ്ങൾ ഉണ്ട്.
അതിലൊന്ന്, GJ 357 d, വാസയോഗ്യമായ മേഖലയ്ക്കുള്ളിലുള്ള ഒരു "സൂപ്പർ-എർത്ത്" ഗ്രഹം ആയി കണക്കാക്കപ്പെടുന്നു.
ഈ നക്ഷത്രരാശിയിലെ റേഡിയോ സ്രോതസ്സായ ഹൈഡ്ര എ ഗാലക്സിയും അതിന്റെ അടുത്തുള്ള WISE 0855−0714 എന്ന തവിട്ട് കുള്ളനും നക്ഷത്രരാശിയിലെ ഏറ്റവും അടുത്തു കിടക്കുന്ന (ഉപ)നക്ഷത്രവസ്തുക്കളാണ്.
ജ്യോതിശാസ്ത്രവസ്തുക്കൾ M83 - സതേൺ പിൻവീൽ ഗാലക്സി
ഈ നക്ഷത്രഗണത്തിൽ മൂന്ന് മെസ്സിയർ വസ്തുക്കളുണ്ട് .
M83 ഒരു സർപ്പിള ഗാലക്സിയാണ്‌ .
ഇത് സതേൺ പിൻവീൽ എന്നും അറിയപ്പെടുന്നു.
ആയില്യന്റേയും സെന്റോറസിന്റെയും അതിർത്തിയിലാണ് ഇത് സ്ഥിതി ചെയ്യുന്നത്.
M48 എന്ന ഓപ്പൺ ക്ലസ്റ്ററും M68 എന്ന ഗോളീയ താരവ്യൂഹവും ഈ നക്ഷത്രരാശിയിലാണ്‌.
ഭൂമിയിൽ നിന്ന് 1400 പ്രകാശവർഷം അകലെയുള്ള ഒരു ഗ്രഹ നീഹാരികയാണ് NGC 3242 .
ഇതിന്റെ കാന്തിമാനം 7.5 ആണ്.
1785-ൽ വില്യം ഹെർഷൽ ആണ് ഇതിനെ കണ്ടെത്തിയത്.
വ്യാഴവുമായി സാമ്യമുള്ളതിനാൽ ഇതിന് "ഗോസ്റ്റ് ഓഫ് ജ്യൂപിറ്റർ" എന്ന വിളിപ്പേരും ലഭിച്ചു.
ഇതിന്റെ നീല-പച്ച ഡിസ്ക് ചെറിയ ദൂരദർശിനികളിലും അതിന്റെ പ്രകാശവലയം വലിയ ഉപകരണങ്ങളിലും ദൃശ്യമാണ്.
ഇരുണ്ട ആകാശത്തിന് കീഴിൽ നഗ്നനേത്രങ്ങൾക്ക് ദൃശ്യമാകുന്ന ഒരു തുറന്ന താരവ്യൂഹമാണ് M48 (NGC 2548) .
80-നക്ഷത്രങ്ങളുള്ള ഈ ക്ലസ്റ്റർ അസാധാരണമാംവിധം വലുതാണ്.
0.5 ഡിഗ്രിയിൽ കൂടുതൽ വ്യാസമുള്ളതും പൂർണ്ണചന്ദ്രന്റെ വ്യാസത്തേക്കാൾ വലുതുമാണ് ഇത്.
ഹൈഡ്രയിൽ ഏതാനും ഗോളീയ താരവ്യൂഹങ്ങൾ ഉണ്ട്.
M68 (NGC 4590) ബൈനോക്കുലറുകളിൽ കാണാവുന്നതും മീഡിയം അമച്വർ ദൂരദർശിനികളിലൂടെ വേർതിരിച്ചു കാണാനാവുന്നതുമായ ഒരു ഗോളീയ താരവ്യൂഹമാണ്.
ഇത് ഭൂമിയിൽ നിന്ന് 31,000 പ്രകാശവർഷം അകലെയാണ്.
കാന്തിമാനം 8 ആണ്.
ഭൂമിയിൽ നിന്ന് 1,05,000 പ്രകാശവർഷം അകലെയുള്ള ഒരു ഗോളീയ താരവ്യൂഹമാണ് NGC 5694 .
"Tombaugh's Globular Cluster" എന്നും അറിയപ്പെടുന്നു.
1784-ൽ വില്യം ഹെർഷൽ ഇത് ഒരു നക്ഷത്രേതര വസ്തുവായി കണ്ടെത്തിയെങ്കിലും 1932 വരെ ഇത് ഒരു ഗോളീയ താരവ്യൂഹമാണ് എന്ന് ഉറപ്പാക്കാൻ കഴിഞ്ഞിരുന്നില്ല.
1931 മെയ് 12-ന് പൈ ഹൈഡ്രേയ്‌ക്ക് സമീപമുള്ള പ്രദേശത്തെ ഫോട്ടോഗ്രാഫിക് പ്ലേറ്റുകൾ ക്ലൈഡ് ടോംബോ വിശദമായി പരിശോധിച്ചപ്പോഴാണ് ഇത് ഗോളീയതാരവ്യൂഹമാണ് എന്ന് തീർച്ചയായത്.
സതേൺ പിൻവീൽ ഗാലക്‌സി കാന്തിമാനം 8 ഉള്ള ഒരു സർപ്പിള ഗാലക്‌സിയാണ് .
ഇത് ആറ് സൂപ്പർനോവകൾക്ക് ആതിഥേയത്വം വഹിച്ചിട്ടുണ്ട്.
വലിയ അമച്വർ ദൂരദർശിനികളിലൂടെ നോക്കിയാൽ - 12 ഇഞ്ച് അപ്പേർച്ചറിന് മുകളിൽ - അതിന്റെ സർപ്പിള കൈകൾ, ബാർ, ചെറുതും തിളക്കമുള്ളതുമായ ന്യൂക്ലിയസ് എന്നിവ വെളിപ്പെടുത്തുന്നു.
ഒരു ഇടത്തരം അമേച്വർ ഉപകരണത്തിൽ, ഏകദേശം 8 ഇഞ്ച് അപ്പേർച്ചറിൽ.
ഇത് 40,000 പ്രകാശവർഷം വ്യാസമുള്ള ഒരു ഗ്രാൻഡ് ഡിസൈൻ സർപ്പിള ഗാലക്സിയാണ് .
ആയില്യനിൽ മറ്റു പല താരാപഥങ്ങളും ഉണ്ട്.
NGC 3314 എന്ന താരാപഥത്തെ NGC 3314a, NGC 3314b എന്നിങ്ങനെ വേർതിരിച്ചിട്ടുണ്ട്.
അവ ഒരു തരത്തിലും ബന്ധമില്ലാത്തവയാണെങ്കിലും ഒന്നിനു മുകളിൽ ഒന്നായി കാണപ്പെടുന്ന ഒരു ജോടി ഗാലക്സികളാണ്.
മുൻപിലുള്ള NGC 3314a ഭൂമിയിൽ നിന്നും 140 ദശലക്ഷം പ്രകാശവർഷം അകലെയാണ്.
ഇത് ഒരു സർപ്പിള ഗാലക്സിയാണ്.
പശ്ചാത്തല ഗാലക്‌സിയായ NGC 3314bയും സർപ്പിള ഗാലക്‌സിയാണ്.
മുന്നിലുള്ള NGC 3314aയുടെ പൊടി നിറഞ്ഞ ഡിസ്‌ക് കാരണം ഇതിന്റെ ന്യൂക്ലിയസ് ചുവന്നതായി കാണപ്പെടുന്നു.
ESO 510-G13 ഭൂമിയിൽ നിന്ന് 150 ദശലക്ഷം പ്രകാശവർഷം അകലെ സ്ഥിതി ചെയ്യുന്ന മറ്റൊരു സർപ്പിള ഗാലക്സിയാണ്.
രണ്ട് ന്യൂട്രോൺ നക്ഷത്രങ്ങളുടെ ലയനങ്ങൾക്കു വേദിയൊരുക്കിയ ദീർഘവൃത്താകൃതിയിലുള്ള NGC 4993 ആണ് ശ്രദ്ധേയമായ മറ്റൊരു താരാപഥം.
രണ്ട് ഉൽക്കാവർഷങ്ങളാണ് ആയില്യൻ നക്ഷത്രരാശിയിൽ ഉള്ളത്.
ഡിസംബർ 6-ന് ഉച്ചസ്ഥായിയിൽ എത്തുനന സിഗ്മ ഹൈഡ്രിഡ്സ് പ്രധാനം.
ജനുവരി 1 നും 7 നും ഇടയിൽ കാണുന്ന താരതമ്യേന ചെറിയ ഉൽക്കാവർഷമാണ് ആൽഫ ഹൈഡ്രിഡ്സ്.
ആയിശ അബ്ദുൽറഹ്മാൻ ഇംഗ്ലീഷ് വിലാസം https://ml.wikipedia.org/wiki/Aisha_Abd_al-Rahman
ആയിശ അബ്ദുൽ റഹ്മാൻ (Arabic: عائشة عبد الرحمن) ഈജിപ്ഷ്യൻ എഴുത്തുകാരി .
ഗവേഷക, ചിന്തക എന്നീ നിലകളിൽ പ്രശസ്തി.
ബിൻതുശ്ശാത്തിഈ (തീരത്തിന്റെ പുത്രി) എന്ന തൂലികാനാമത്തിൽ  അറിയപ്പെടുന്നു.
ജനനം 1993 നവംബർ  ഈജിപ്തിലുള്ള ദിംയാത്ത് പട്ടണത്തിൽ .
1931 ൽ സെക്കണ്ടറി വിദ്യാഭ്യാസവും 1939 ൽ കെയ്റോവിലെ അൽ അസ്ഹർ യൂണിവേഴ്സിറ്റിയിൽ നിന്ന് ഡിഗ്രിയും 1941 ൽ ഒന്നാം റാങ്കോടെ മാസ്റ്റർ ബിരുദവും നേടി.
അൽ അഹ്റാം പത്രത്തിൽ ജോലിചെയ്ത ആദ്യവനിത എന്ന സ്ഥാനവും അന്താരാഷ്ട്ര ഫൈസൽ അവാർഡ് നേടിയ ആദ്യവനിത എന്ന സ്ഥാനവും ആയിശ അബ്ദുൽ റഹ്മാന് അവകാശപ്പെട്ടതാണ്.
1913 നവംബർ 18 ന് ഈജിപ്തിലുള്ള ദിംയാത്തിൽ ജനനം.
അവരുടെ പിതാവും പ്രപിതാക്കളും അസ്ഹിൽ നിന്ന് പുറത്തിറങ്ങിയ പണ്ഡിതന്മാരായിരുന്നു.
പ്രദേശത്തെ ഒരു മതപഠന കേന്ദ്രത്തിലെ അധ്യാപകനായിരുന്നു പിതാവായ അബ്ദുറഹ്മാൻ.
പിതാവ് പഠനത്തിനായി പുറത്തുപോകുന്നതിന് തടസ്സം നിന്നതിനാൽ മാതാവിൽനിന്നായിരുന്നു പ്രാഥമിക പഠനം.
ചെറുപ്രായത്തിൽ ഖുർആൻ മനപ്പാഠമാക്കുകയും സ്കൂളിൽ പോകുന്ന മറ്റുകുട്ടികളെക്കാൾ മികവു പുലർത്തുന്നതും ശ്രദ്ധയിൽ പെട്ട മാതാവ് പിതാവിന്റെ അസാന്നിദ്ധ്യത്തിൽ ആയിശയെ ആദ്യം അൽ മൻസൂറയിലുള്ള വിദ്യാഭ്യാസ കേന്ദ്രത്തിലേക്ക് അയക്കുകയായിരുന്നു.
വിദ്യാഭ്യാസം അവലംബം
ആയിശ അൽ ബാഹൂനിയ്യ ഇംഗ്ലീഷ് വിലാസം https://ml.wikipedia.org/wiki/%27A%27isha_al-Ba%27uniyya
പ്രമുഖ സൂഫി ഗുരുനാഥയും കവയത്രിയുമായിരുന്നു ആയിശ അൽ ബാഹൂനിയ്യ എന്ന പേരിൽ അറിയപ്പെടുന്ന ആയിശ ബിൻത് യൂസുഫ് അൽ ബാഹൂനിയ്യ .
( English : ʿĀ’ishah bint Yūsuf al-Bāʿūniyyah )
ഇസ്ലാമിക ആത്മീയ വീക്ഷണങ്ങൾ രേഖപ്പെടുത്തിയ മധ്യകാല വനിതകളിൽ പ്രമുഖയാണ്.
, ഇരുപതാം നൂറ്റാണ്ടിന് മുൻപ് മറ്റേതൊരു സ്ത്രീയേക്കാളും കൂടുതൽ രചനകൾ സൃഷ്ടിച്ചിട്ടുണ്ട്.
അവരുടെ കുടുംബത്തിന്റെ സൂഫി പ്രവണതകളും സാഹിത്യ കഴിവുകളും പൂർണമായ ഫലപ്രാപ്തിയിലെത്തി.
സിറിയയിലെ ഡമസ്‌കസിലാണ് ജനനവും മരണവും ജീവിതം
സിറിയയിലെ അലെപ്പോയിലും ഡമസ്‌കസിലും ഖാളിയായിരുന്ന ജറുസലേമിൽ അറബി വർഷം805ൽ/ ഇംഗ്ലീഷ് 1402ൽ ജനിച്ച യൂസുഫ് എന്ന യാളുടെ മകളാണ്.
പിതാവ് 880/ 1475ൽ ഡമസ്‌കസിൽ മരണപ്പെട്ടു.
പ്രമുഖ കുടുംബമായ ബാഹൂനി പരമ്പരയിൽ പെട്ടയാളായിരുന്നു.
1517 ഡിസംബറിൽ - അറബി വർഷം 922 ദുൽ ഖഅദ് 16നാണ് ആയിശ മരണപ്പെടുന്നത്.
എട്ടാം വയസ്സിൽ വിശുദ്ധ ഖുർആൻ മനപാഠമാക്കി.
1475ൽ മക്കയിലേക്ക് തീർത്ഥാടന യാത്രനടത്തി.
അഹമ്മദ് ഇബ്‌ന് മുഹമ്മദ് ഇബ്ൻ നാഖിബ് അൽ അഷ്‌റഫ് എന്ന ആളെ വിവാഹം ചെയ്തു.
കെയ്‌റോയിലെ പഠനവും മരണവും
919/1513ൽ ആയിശയും അവരുടെ മകനുമൊരുമിച്ച് ഡമസ്‌കസിൽ നിന്ന് കെയ്‌റോയിലേക്ക് താമസം മാറി.
കെയ്‌റോയിൽ വെച്ച് ഇസ്ലാമിക നിയമത്തിൽ പഠനം നടത്തി.
നിയമത്തിൽ ക്ലാസെടുക്കാനും ഫത്‌വ-അഭിപ്രായം പറയാനുമുള്ള യോഗ്യത നേടി.
ഇസ്ലാമിക് വിധികൾ പറയുന്ന ജഡ്ജിയായി അംഗീകാരം ലഭിച്ചു.
1516ൽ മകൻ ഇബ്‌ന് ആജയോടൊന്നിച്ച് കെയ്‌റോയിൽ നിന്ന് മടങ്ങി.
1517ൽ ഡമസ്‌കസിൽ വെച്ച് മരണമടഞ്ഞു.
പ്രധാന കൃതികൾ Dīwān al-Bā‘ūniyyah (collection of poems) Durar al-ghā’iṣ fī baḥr al-Mu‘jizāt wa ’l-kha-ṣā’iṣ (The Diver's Pearls, on the Sea of "The Miracles and Virtues") al-Fatḥ al-ḥaqqī min fayḥ al-talaqqī (True Inspiration, from the Diffused Perfume of Mystical Learning') (lost) al-Fatḥ al-mubīn fī madḥ al-amīn (Clear Inspiration, on Praise of the Trusted One) al-Fatḥ al-qarīb fī mi‘rāq al-ḥabīb (Immediate Inspiration, on the Ascension of the Beloved) (lost) Fayḍ al-faḍl wa-jam‘ al-shaml (The Emanation of Grace and the Gathering of the Union) Fayḍ al-wafā fī asmā’ al-muṣṭafā (The Emanation of Loyalty, on the Names of the Chosen One) (lost) al-Ishārāt al-khafiyyah fī ’l-Manāzi al-‘aliyyah (The Hidden Signs, on the "Exalted Stations") (lost) Madad al-wadūd fī mawlid al-maḥmūd (The Aid of the Affectionate God, on the Birth of the Praiseworthy Prophet) (lost) al-Malāmiḥ al-sharīfah min al-āthār al-laṭīfah (Noble Features, on Elegant Reports) (lost) al-Mawrid al-ahnā fī ’l-mawlid al-asnā (The Most Wholesome Source, on the Most Exalted Birthday) al-Munktakhab fī uṣūl al-rutab (Selections on the Fundamentals of Stations) al-Qawl al-ṣaḥīḥ fī takhmīs Burdat al-madīḥ (Reliable Words, on the Quintains of the "Mantle of Eulogy") Ṣilāt al-salām fī faḍl al-ṣalāh wa ’l-salām (Gifts of Peace, on the Merit of Blessing and Salutation) (lost) Tashrīf al-fikr fī naẓm fawā’id al-dhikr (Noble Thought, on the Benefits of Recollection in Verse) al-Zubdah fī takhmīs al-Burdah (The Fresh Cream Quintain of "The Mantle") (lost) അവലംബം
ആയിശ ബിൻത് ഹുസൈൻ ഇംഗ്ലീഷ് വിലാസം https://ml.wikipedia.org/wiki/Aisha_bint_Hussein
ജോർദാൻ രാജകുടുംബാംഗവും ജോർദാൻ രാജവായ കിങ് അബ്ദുള്ള രണ്ടാമന്റെ സഹോദരിയുമാണ് ആയിശ ബിൻത് ഹുസൈൻ രാജകുമാരി ( English : Princess Aisha bint Hussein , Arabic : عائشة بنت الحسين (born 23 April 1968).
സൈൻ ബിൻത് ഹുസൈൻ രാജകുമാരിയുടെ ഇരട്ട സഹോദരിയാണ് ആയിശ.
ജോർദാൻ രാജാവായിരുന്ന കിങ് ഹുസൈന് മുന അൽ ഹുസൈൻ രാജ്ഞിയിലുള്ള മകളാണ് ആയിശ ബിൻത് ഹുസൈൻ .
1968 ഏപ്രിൽ 23ന് ജോർദാനിലെ അമ്മാനിൽ ജനിച്ചു.
എട്ടാം വയസ്സുവരെ ജോർദാനിലെ അമേരിക്കൻ കമ്മ്യൂണിറ്റി സ്‌കൂളിൽ പഠിച്ചു.
സഹോദരി സൈൻ ബിൻത് ഹുസൈനും ആയിശയും ഒരേ ക്ലാസിലാണ് പഠിച്ചിരുന്നത്.
പിന്നീട്, പത്തു വർഷത്തെ തുടർ വിദ്യാഭ്യാസത്തിനായി അമേരിക്കയിലേക്ക് പോയി.
അമേരിക്കയിലെ മേരിലാൻഡിലെ ബെതെസ്ഡയിലുള്ള ഗേൾസ് സ്‌കൂളായ ഹോൽടൺ ആംസ് സ്‌കൂളിൽ എട്ടാം ഗ്രേഡിൽ ചേർന്നു പഠനം തുടർന്നു.
1986ൽ അമേരിക്കയിലെ വെല്ലെസ്ലി, മസ്സാചുസെറ്റസിലുള്ള ഡന ഹാൾ സ്‌കൂളിൽ നിന്ന് ബിരുദം നേടി.
തുടർന്ന്, ബ്രിട്ടനിലെ റോയൽ മിലിട്ടറി അക്കാദമി സാൻഡ്ട്രസ്റ്റിൽ ചേർന്നു, 1987ൽ 	ഓഫീസർ പരിശീലന കോഴ്‌സ് പൂർത്തിയാക്കി .
പെമ്പ്രോക്ക് കോളേജ്, ഒക്‌സ്‌ഫോർഡിൽ നിന്ന് മോഡേൺ മിഡ്‌ലീസ്റ്റ് ചരിത്രം, രാഷ്ട്രീയത്തിൽ ബിരുദം നേടി.
2010 ജൂണിൽ അമേരിക്കയിലെ വാഷിങ്ടൺ ഡിസിയിലെ നാഷണൽ ഡിഫൻസ് യൂനിവേഴ്‌സിറ്റി കീഴിലുള്ള കോളേജ് ഓഫ് ഇന്റർനാഷണൽ സെക്യൂരിറ്റി അഫേഴ്‌സിൽ (സി ഐ എസ് എ) തന്ത്രപരമായ സുരക്ഷാ പഠനത്തിൽ മാസ്റ്റർ ബിരുദം നേടി.
1987 ഏപ്രിലിൽ ഇംഗ്ലണ്ടിലെ സാൻഡ്ഹർസ്റ്റിലുള്ള റോയൽ മിലിട്ടറി അക്കാദമിയിൽ നിന്ന്‌ ഓഫീസർ പരിശീലന കോഴ്‌സ് പൂർത്തിയാക്കി.
പശ്ചിമേഷ്യയിൽ നിന്ന് റോയൽ മിലിട്ടറി അക്കാദമിയിൽ നിന്ന് പഠനം പൂർത്തിയാക്കിയ ആദ്യ വനിതയാണ് ആയിശ.
അക്കാദമിയിൽ നിന്ന് പഠനം പൂർത്തിയാക്കിയ ശേഷം ആയിശ ജോർദാന്റെ സ്‌പെഷ്യൽ ഫോഴ്‌സിൽ സേവനം അനുഷ്ടിച്ചു.
കൂടാതെ, വിവിധ പാരാച്ചൂട്ട് കോഴ്‌സുകൾ പൂർത്തിയാക്കി.
ഇവരുടെ പാരച്യൂട്ട് വിങ് അഞ്ച് സൈനിക പാരാച്ചൂട്ട് ചാട്ടങ്ങൾ പൂർത്തിയാക്കിയിട്ടുണ്ട്.
1990ൽ സെയ്ദ് സഹദുദ്ദീൻ ജുമയുമായുള്ള വിവാഹം നടന്നു.
ഈ വിവാഹത്തിൽ രണ്ടു മക്കളുണ്ട്.
1992 മെയ് 27ന് ഔൻ ജുമ എന്ന മകനും 1996 ജൂലൈ എട്ടിന് മുന ജുമ എന്ന മകളും പിറന്നു.
മകൻ ഔൻ ജുമ  ഇംഗ്ലണ്ടിലെ സാൻഡ്ഹർസ്റ്റിലുള്ള റോയൽ മിലിട്ടറി അക്കാദമിയിൽ പഠിക്കുകയാണെന്നാണ് കരുതുന്നത്..
പിന്നീട്, ആയിശ-സെയ്ദ് സഹദുദ്ദീൻ ജുമയുമായുള്ള വിവാഹം വേർപിരിഞ്ഞു.
2016 ജനുവരി 27ന് ആയിശ രാജകുമാരി അഷ്‌റഫ് ബനയോറ്റി (പഴയ പേര്: എഡ്വാർഡ് ബനയോറ്റി, ഇസ്ലാം മതം സ്വീകരിച്ചതിനെ തുടർന്ന് അഷ്‌റഫ് ബനയോറ്റി എന്ന് പേരു മാറ്റുകയായിരുന്നു) .
എന്നയാളെ വിവാഹം ചെയ്തു.
2016ൽ തന്നെ ഇവർ വിവാഹ മോചിതരായി..
ആയിഷ (കവിത)
വയലാർ രാമവർമ്മയുടെ പ്രസിദ്ധമായ ഖണ്ഡകാവ്യമാണ് ആയിഷ.
1952ലാണ് ഇത് പ്രസിദ്ധീകൃതമായത്.
വയലാർ കവിതകളിൽ ഏറെ പ്രകീർത്തീക്കപ്പെട്ടിട്ടുള്ള ഈ ഖണ്ഡകാവ്യം ഏറെ ജനകീയമാക്കിയത് അതിന്റെ കഥാപ്രസംഗ ആവിഷ്ക്കാരമാണ് .
വി.സാംബശിവൻ ആയിഷ നൂറുകണക്കിനു വേദികളിൽ നാലു പതിറ്റാണ്ടോളം അവതരിപ്പിച്ചിരുന്നത്രേ.
ഒരു മൂന്നാം കക്ഷിയുടെ അനുഭവ /നിരീക്ഷണ  വിവരണമായിട്ടാണ് ആയിഷയെന്ന കാവ്യം രൂപപ്പെടുത്തിയിരിക്കുന്നത്.
ആയിഷ എന്ന എട്ടൊ പത്തോ വയസ്സുള്ള ബാലിക പാൽ വിൽക്കുന്ന വീടുകളിൽ ഒന്നാണ് നിരീക്ഷന്റേത്.
നിഷ്കളങ്ക ബാല്യത്തെ അവതരിപ്പിച്ചുകൊണ്ട് തുടങ്ങുന്ന കാവ്യം പിന്നീടങ്ങോട്ട് വിവരിക്കുന്നത് അടുത്ത പത്തോ അതിലധികമോ വർഷങ്ങളായി നടക്കുന്ന സംഭവ പരമ്പരകളേയാണ്.
കഥാ പാത്രങ്ങൾ ആയിഷ പാൽ വിൽക്കുന്ന പെൺകുട്ടിയാണ് നാം ആദ്യം കാണുമ്പോൾ.
അവളുടെ കുടുംബ പശ്ചാത്തലം വഴിയേ അവതരിപ്പിക്കപ്പെടുന്നു.
അദ്രുമാൻ- ആയിഷയുടെ പിതാവ്.
ഇറച്ചിവെട്ടുക്കാരനും മാംസ വിൽപ്നക്കാരനും.
മുൻ കോപിയും ശുണ്ഡിക്കാരനും ആയ ഇയാൾ പൈശാചികതയുടെ ആൾരൂപമായി അവതരിപ്പിക്കപ്പെടുന്നു.
എന്തിനും ഏതിനും “നിന്നെ ഞാൻ അറുത്ത് കടയിൽ കെട്ടിതൂക്കും” എന്നട്ടഹസിക്കുന്നയാൾ.
ആയിഷയുടെ ഭർത്താവ് – പേരില്ലാത്ത ഒരു ധനികൻ, “, നൂറു രൂഫാ “ കൊടുത്ത് ആയിഷയെ നിക്കാഹ് ചെയ്ത് കൊണ്ട് വരുന്ന കാമഭ്രാന്തൻ.
ഏതാനം വർഷത്തിനുള്ളിൽ ആയിഷയേയും അയാൾ മൊഴിചൊല്ലുന്നു.
“ആറോളം പെണ്ണുങ്ങളെ“ മുമ്പ്ചൊല്ലിയതുപോലെ.
അയാളുടെ കുഞ്ഞിനെ അവൾ തെരുവിൽ പ്രസവിക്കുന്നെങ്കിലും കൂടെയുള്ള തെരുവ്  സ്ത്രീകൾ ആ കുഞ്ഞിനെ പൊന്തക്കാട്ടിലെറിഞ്ഞു കളയുന്നു.
റഹീം – ചെയ്യാത്ത കുറ്റത്തിനു ലോക്കപ്പിലായ ആയിഷയ്ക്ക് ലോക്കപ്പ് ക്കാലത്ത് ഉണ്ടാകുന്ന കുഞ്ഞ്.
“ഏതോ പോലീസുക്കാരൻ “ എന്ന് തെരുവി കുട്ടികൾ അവന്റെ ബാപ്പയെ പരാമർശിച്ച്  അവനെ കളിയാക്കുന്നു.
തെരുവിൽ വളരുന്നവനാണ് "ആയിശ ഉമ്മാന്റെ പുന്നാര മോൻ "എന്ന് സ്വയം പാടി തെരുവിൽ തെണ്ടുന്ന കഥാപാത്രം.
ബാല്യത്തിൽ വിവാഹിതയാവുകയും, കൗമാരത്തിൽ ഗർഭിണിയായി മൊഴിചൊല്ലപ്പെട്ട്,
തെരുവിൽ പ്രസവിച്ച്, കുഞ്ഞിനെ കൊന്നു എന്ന ചെയ്യാത്ത കുറ്റത്തിനു ജയിൽ പോകേണ്ടി വരുന്ന ആയിഷ, ജയിൽക്കാലത്ത്  പീഡിപ്പിക്കപ്പെട്ട് ഗർഭിണിയായി പുറത്ത് വരുന്നു.
ഇത്തവണ തന്റെ  കുഞ്ഞിനെ പൊന്നുപൊലെ നോക്കും എന്നു ശപഥം ചെയ്യുന്നു.
അതിനായി അവൾ തെരുവ് വേശ്യയാവുന്നു.
സാമാന്യം നല്ല ചുറ്റുപാടിലേക്ക് എത്തിയ ശേഷം വീണ്ടും  ജയിലിലാവുന്നു.
അവളുടെ പിതാവ് നേരത്തെ തന്നെ കൊലകുറ്റത്തിനു  ജയിലാണ്.
അച്ഛനാരന്നെറിയാത്ത ബാലനായ റഹീം" ലോക്കപ്പിലുള്ള ആയിശ ഉമ്മാന്റെ പുന്നാരമോന്നാവുന്നു."
ലോക്കപ്പിൽ നിന്നിറങ്ങുന്ന അദ്രുമാൻ ചെറുമകനേയും കൊണ്ട് നഗരത്തിൽ അലയുന്നിടത്തു വച്ച് നാളെ  ഇവർ  എന്ത് ചെയ്യും എന്ത് ചെയ്യില്ല  എന്ന് ചോദ്യം ഉയർത്തി കൊണ്ട്  കാവ്യം അവസാനിക്കുന്നു.
പുറത്തേക്കുള്ള കണ്ണികൾ സാംബശിവന്റെ ആയിഷ ആയിഷ  ആലാപനം
ആയില്യം തിരുനാൾ ബാലരാമ വർമ്മ ഇംഗ്ലീഷ് വിലാസം https://ml.wikipedia.org/wiki/Ayilyam_Thirunal_Ramavarma_of_Travancore തിരുവിതാംകൂർ ഭരണകൂടം കേരളചരിത്രത്തിന്റെ ഭാഗം തിരുവിതാംകൂർ രാജാക്കന്മാർ വീരമാർത്താണ്ഡവർമ്മ 731- അജ്ഞാത നാമ -802 ഉദയ മാർത്താണ്ഡ വർമ്മ 802-830 വീരരാമമാർത്താണ്ഡവർമ്മ 1335-1375 ഇരവിവർമ്മ 1375-1382 കേരള വർമ്മ 1382-1382 ചേര ഉദയ മാർത്താണ്ഡ വർമ്മ 1382-1444 വേണാട് മൂത്തരാജ 1444-1458 വീരമാർത്താണ്ഡവർമ്മ രണ്ട് 1458-1471 ആദിത്യ വർമ്മ 1471-1478 ഇരവി വർമ്മ 1478-1503 ശ്രീ മാർത്താണ്ഡവർമ്മ 1503-1504 ശ്രീ വീര ഇരവിവർമ്മ 1504-1528 മാർത്താണ്ഡവർമ്മ ഒന്ന് 1528-1537 ഉദയ മാർത്താണ്ഡ വർമ്മ രണ്ട് 1537-1560 കേരള വർമ്മ 1560-1563 ആദിത്യ വർമ്മ 1563-1567 ഉദയ മാർത്താണ്ഡ വർമ്മ മൂന്ന് 1567-1594 ശ്രീ വീര ഇരവി വർമ്മ കുലശേഖര പെരുമാൾ 1594-1604 ശ്രീ വീര വർമ്മ 1604-1606 ഇരവി വർമ്മ 1606-1619 ഉണ്ണി കേരള വർമ്മ 1619-1625 ഇരവി വർമ്മ 1625-1631 ഉണ്ണി കേരള വർമ്മ 1631-1661 ആദിത്യ വർമ്മ 1661-1677 ഉമയമ്മ റാണി ‡ 1677-1684 രവി വർമ്മ 1684-1718 ഉണ്ണി കേരള വർമ്മ 1719-1724 രാമ വർമ്മ 1724-1729 അനിഴം തിരുനാൾ 1729-1758 കാർത്തിക തിരുനാൾ 1758-1798 അവിട്ടം തിരുനാൾ 1798-1810 ഗൌരി ലക്ഷ്മി ബായി 1810-1815 ഗൌരി പാർവ്വതി ബായി ‡ 1815-1829 സ്വാതി തിരുനാൾ 1829-1846 ഉത്രം തിരുനാൾ 1846-1860 ആയില്യം തിരുനാൾ 1860-1880 വിശാഖം തിരുനാൾ 1880-1885 ശ്രീമൂലം തിരുനാൾ 1885-1924 സേതു ലക്ഷ്മി ബായി ‡ 1924-1931 ശ്രീചിത്തിര തിരുനാൾ 1931-1991 (1971-1991 റ്റൈറ്റുലാർ)
തിരുവിതാംകൂർ ഭരിച്ചിരുന്ന ഒരു രാജാവായിരുന്നു ആയില്യം തിരുനാൾ ബാലരാമവർമ്മ മഹാരാജാവ് .
1860 മുതൽ 1880 വരെയായിരുന്നു ഇദ്ദേഹത്തിന്റെ ഭരണകാലഘട്ടം .
ഉത്രം തിരുനാൾ മാർത്താണ്ഡവർമ്മയുടെ (1847 -1860) ഭരണകാലഘട്ട ശേഷമാണ് ആയില്യം തിരുനാൾ മഹാരാജാവ് അധികാരമേറ്റെടുത്തത്.
1832 മാർച്ച് 14-ന് മീനമാസത്തിലെ ആയില്യം നാളിൽ ജനിച്ച രാമവർമ്മ, 1860 സെപ്തംബർ 7-ന് അമ്മാവന്റെ മരണത്തെത്തുടർന്മ് 28-ആം വയസ്സിൽ രാജാവായി അധികാരമേറ്റു.
ശുചീന്ദ്രം, തിരുവനന്തപുരം എന്നീ സ്ഥലങ്ങളിലെ ക്ഷേത്ര ഗോപുരങ്ങളുടെ നിർമ്മാണം പൂർത്തീകരിച്ചു.
പൊതുമരാമത്ത് വകുപ്പ് സ്ഥാപിച്ചു.
പത്മതീർത്ഥം ശുചീകരിക്കുവാൻ നടപടി സ്വീകരിച്ചിരുന്നു.
1873-ൽ തിരുവനന്തപുരം ആർട്സ് കോളേജ് നിർമ്മാണം പൂർത്തീകരിച്ചു.
കൂടാതെ തിരുവനന്തപുരത്തും സമീപപ്രദേശങ്ങളിലുമായി ഗവ.
ആർട്സ് കോളേജ്, സയൻസ് കോളേജ്, വെർണാക്കുലർ സ്കൂൾ, ലോ കോളേജ്, സർവ്വേ സ്കൂൾ, ട്രെയിനിംഗ് സ്കൂൾ, ഗേൾസ് സ്കൂൾ, ബുക്ക് സെലക്ഷൻ കമ്മിറ്റി, ആശുപത്രികൾ, മനോരോഗാശുപത്രി എന്നിവ സ്ഥാപിച്ചു.
രോഗപ്രതിരോധത്തിനായി വാക്സിനേഷൻ ഏർപ്പെടുത്തി.
ഇദ്ദേഹത്തിന്റെ കാലഘട്ടത്തിലാണ് പുനലൂർ തൂക്കുപാലം നിർമ്മിച്ചത്.
കൂടാതെ വർക്കല തുരങ്കം സ്ഥാപിച്ചു.
നിരവധി ബിരുദങ്ങൾ സ്വന്തമാക്കിയ ഇദ്ദേഹം ബ്രിട്ടീഷ് രാജ്ഞിയിൽ നിന്നും ബിരുദം നേടിയിരുന്നു.
മലയാളനാടകത്തിന് തുടക്കം കുറിച്ചത് ആയില്യം തിരുനാളിന്റെ ശാകുന്തളം പരിഭാഷയോടു കൂടിയാണ്.
ആധുനിക മലയാളസാഹിത്യത്തിന് മികച്ച സാഹിത്യ സംഭാവനകൾ ഇദ്ദേഹം നൽകിയിരുന്നു.
തിരുവനന്തപുരം നഗരത്തിലെ പുത്തൻ കച്ചേരി, ആലപ്പുഴയിലെ വിളക്കുമരം, കൂടാതെ മറ്റു ചില സ്ഥലങ്ങളിലെ ഔദ്യോഗികമായ കെട്ടിടങ്ങൾ തുടങ്ങിയവ ഇദ്ദേഹം സ്ഥാപിച്ചു.
1862 - ൽ കൊച്ചി രാജ്യത്തെ സർവ്വാധികാര്യക്കാരനായ നടവരമ്പത്ത് കുഞ്ഞികൃഷ്ണമേനോന്റെ രണ്ടാമത്തെ മകളായ കല്ല്യാണിക്കുട്ടിയെയാണ് ഇദ്ദേഹം വിവാഹം ചെയ്തത്.
മക്കളിലാതിരുന്നതിനാൽ കല്യാണിക്കുട്ടിയമ്മയുടെ അനുജത്തിയുടെ മകളെ ഇവർ ദത്തെടുത്തു.
കഥകളിയിലും മറ്റും രാജാവിന് അത്ര താല്പര്യമില്ലാതിരുന്നതിനാൽ കഥകളിയോഗം പിരിച്ചുവിട്ടിരുന്നു.
എങ്കിലും യോഗത്തിലെ വേ‌ഷക്കാർക്കും മറ്റും മുൻപു നൽകിയിരുന്ന പോലെ ശമ്പളം ഇദ്ദേഹവും നൽകിയിരുന്നു.
രാമവർമ്മരാജാവിന്റെ കാലത്ത് രാജ്യത്തൊക്കെ നിരവധി വിദ്യാലയങ്ങൾ സ്ഥാപിച്ചിരുന്നു.
1880 മേയ് 30-ന് 48-ആം വയസ്സിൽ അന്തരിച്ചു.
ആയില്യം തിരുനാൾ ബാലരാമവർമ്മയുടെ ഭാര്യ കല്യാണിക്കുട്ടിയമ്മയും ദത്തെടുത്ത അനുജത്തിയുടെ മകളും അവലംബം പുറത്തേക്കുള്ള കണ്ണികൾ
ആയില്യം നാൾ മഹാപ്രഭ ഇംഗ്ലീഷ് വിലാസം https://ml.wikipedia.org/wiki/Ayilyam_Thirunal_Mahaprabha രവി വർമ്മ വരച്ച തന്റെ മകൾ മഹാപ്രഭയുടെ എണ്ണാഛായചിത്രം
ആയില്യം നാൾ മഹാപ്രഭ തമ്പുരാട്ടി (1880-1919) .
ലോക പ്രസിദ്ധ ചിത്രകാരൻ പൂരൂരുട്ടാതി നാൾ രാജാ രവി വർമ്മയുടെയും പൂരൂരുട്ടാതി നാൾ ഭാഗീരഥി തമ്പുരാട്ടിയുടെയും മൂത്ത പുത്രിയായി മാവേലിക്കര ഉത്സവമഠം കൊട്ടാരത്തിൽ ജനിച്ചു.
രവി വർമ്മയ്ക്ക് മഹാപ്രഭയെക്കൂടാതെ രണ്ടു ആൺ മക്കളും രണ്ടു പെൺ മക്കളും ഉണ്ടായിരുന്നു.
തിരുവിതാംകൂറിലെ അവസാന മഹാറാണിയായിരുന്ന സേതു ലക്ഷ്മി ബായിയുടെ മാതാവായിരുന്നു മഹാപ്രഭ തമ്പുരാട്ടി.
കിളിമാനൂർ കൊട്ടാരത്തിലെ കേരളവർമ്മ കോയിത്തമ്പുരാനായിരുന്നു ഭർത്താവ്.
ഇവരുടെ ദ്വിതീയ സന്താനമാണ് സേതു ലക്ഷ്മി ബായി (ജനനം: 1895 നവംബർ 19).
ആറ്റിങ്ങൽ മഹാറാണിയായിരുന്ന ഭരണി തിരുനാൾ ലക്ഷ്മി ബായി തന്റെ അനുജത്തിയുടെ മക്കളായ മഹാപ്രഭയുടേയും കൊച്ചുകുഞ്ഞിയുടേയും മക്കളെ ദത്തെടുക്കതിനു തീരുമാനിക്കുകയും 1895-ൽ അവരെ രാമേശ്വരം ക്ഷേത്രവും സേതുബന്ധനവും തീർത്ഥയാത്ര നടത്തിക്കുകയും ചെയ്തു.
മഹാറാണിയും അവർക്കൊപ്പം സേതുബന്ധനദർശനം നടത്തിയിരുന്നു.
1895-ൽ മഹാപ്രഭ ഒരു പെൺകുഞ്ഞിനു ജന്മം നൽകി.
സേതുബന്ധനദർശനം നടത്തിയതിനെ തുടർന്ന് ജനിച്ച പുത്രിയായതിനാൽ സേതു ലക്ഷ്മി എന്നു നാമകരണം നടത്തി.
അതിനടുത്ത വർഷം 1896-ൽ മഹാപ്രഭയുടെ ഇളയ സഹോദരി കൊച്ചുകുഞ്ഞി പ്രസവിച്ചു.
അതിനു സേതു പാർവ്വതിയെന്നും പേരിട്ടു.
സേതു പാർവ്വതി ബായിയുടെ പുത്രനാണ് തിരുവിതാംകൂറിലെ അവസാന മഹാരാജാവായിരുന്ന ചിത്തിര തിരുനാൾ ബാലരാമ വർമ്മ .
ആയിഷ അബുബക്കർ അബ്ദുൽ വഹാബ് ഇംഗ്ലീഷ് വിലാസം https://ml.wikipedia.org/wiki/Aisha_Abubakar_Abdulwahab
ക്ഷയരോഗം പഠിക്കുന്നതിനായി യുനെസ്കോ ഫെലോഷിപ്പ് അവാർഡ് നേടിയ നൈജീരിയയിലെ ഒരു പോലീസ് വനിതയായിരുന്നു ഡോ. ആയിഷാ അബുബക്കർ അബ്ദുൽ വഹാബ് (ജനനം: 1971).
ഐഷാ അബൂബക്കർ അബ്ദുൽ വഹാബ് ജനിച്ചത്‌ 1971 ലാണ്.
1995-ൽ നൈജീരിയൻ പോലീസ് സേനയിൽ ചേർന്നു.
വെറ്റിനറി സയൻസിൽ ബിരുദവും ഡോക്ടറേറ്റും നേടി.
മനുഷ്യനും ബോവിൻ ട്യൂബർകുലോസിസ് തമ്മിലുള്ള ബന്ധം തിരിച്ചറിയാൻ ഡിഎൻഎ ഉപയോഗിക്കാനുള്ള നിർദ്ദേശത്തിന് 2005-ൽ യുനെസ്കോയിലെ അവാർഡ് നേടി.
പശുക്കളിൽ നിന്നും ആളുകളിൽ നിന്നും സാമ്പിളുകൾ എടുക്കുന്നതിലൂടെ, നൈജീരിയക്കാർ പാസ്ചറൈസ് ചെയ്യാത്ത പാൽ കുടിക്കുമ്പോൾ ഉണ്ടായ അപകടസാധ്യത അവർക്ക് വിലയിരുത്താൻ കഴിഞ്ഞു.
ഏത് സർവകലാശാലയിലും ഗവേഷണം പൂർത്തിയാക്കാൻ അവരെ പ്രാപ്തയാക്കുന്നതിനായിരുന്നു അവാർഡ്.
രണ്ട് കുട്ടികളുമായാണ് അബ്ദുൾ വഹാബ് വിവാഹിതയായത്.
ഇന്ദ്രിയം ഇംഗ്ലീഷ് വിലാസം https://ml.wikipedia.org/wiki/Sense സംവേദനത്തിൽ സിഗ്നൽ( വിവരങ്ങൾ സംവഹിക്കുന്ന തരംഗങ്ങൾ ) ശേഖരണവും ട്രാൻസ്‌ഡക്ഷനും ( ഒരു സിഗ്നലിനെ വ്യത്യസ്‌തമായ മറ്റൊരുതരം സിഗ്നൽ ആക്കി മാറ്റുന്നത് ) അടങ്ങിയിരിക്കുന്നു
ഒരു ജീവി സംവേദനത്തിനായി ഉപയോഗിക്കുന്ന ഒരു ജൈവ സംവിധാനമാണ് ഇന്ദ്രിയം .
ലോകത്തെക്കുറിച്ചുള്ള വിവരങ്ങൾ ശേഖരിക്കാനും ഉത്തേജകങ്ങളോട് പ്രതികരിക്കാനും ഈ സംവിധാനം ഉപയോഗിക്കുന്നു.
ഇന്ദ്രിയം (ചലച്ചിത്രം)
ജോർജ് കിത്തു സംവിധാനം ചെയ്ത് 2000-ൽ പുറത്തിറങ്ങിയ മലയാള ചലച്ചിത്രമാണ് ഇന്ദ്രിയം .
വിക്രം , നിഷാന്ത് സാഗർ , ബോബൻ അലമുദൻ, ലെന , വാണി വിശ്വനാഥ് തുടങ്ങിയവർ അഭിനയിച്ചിരിക്കുന്ന ഈ ചിത്രം ഒരു പ്രേതകഥയാണ് പറയുന്നത്.
ഒരു കൂട്ടം കോളജ് സുഹൃത്തുക്കൾ മുതുവൻമല കാട്ടിലെത്തുകയും അവരെ ഒരു യക്ഷി ഉപദ്രവിക്കുകയും ചെയ്യുന്നതാണ് ചിത്രത്തിന്റെ പ്രമേയം.
പ്രദർശനത്തിനെത്തിയതിനു ശേഷമുള്ള ആദ്യനാളുകളിൽ മികച്ച വരുമാനം നേടിയ ഈ ചിത്രം അക്കാലത്തെ വലിയ ബോക്സോഫീസ് ഹിറ്റുകളിലൊന്നായി മാറുകയും ചെയ്തു.